Neuvoston asetus (EY) N:o 1415/97, annettu 22 päivänä heinäkuuta 1997, kuitupellavan ja hampun tuen määrän sekä pellavakuidun käyttöä edistävien toimenpiteiden rahoittamiseksi pidätettävän määrän vahvistamisesta markkinointivuodeksi 1997/1998



Virallinen lehti nro L 196 , 24/07/1997 s. 0006 - 0007



NEUVOSTON ASETUS (EY) N:o 1415/97, annettu 22 päivänä heinäkuuta 1997, kuitupellavan ja hampun tuen määrän sekä pellavakuidun käyttöä edistävien toimenpiteiden rahoittamiseksi pidätettävän määrän vahvistamisesta markkinointivuodeksi 1997/1998 EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon pellava- ja hamppualan yhteisestä markkinajärjestelystä 29 päivänä kesäkuuta 1970 annetun neuvoston asetuksen (ETY) N:o 1308/70 (1) ja erityisesti sen 2 artiklan 3 kohdan ja 4 artiklan 3 kohdan, ottaa huomioon komission ehdotuksen (2), ottaa huomioon Euroopan parlamentin lausunnon (3), ottaa huomioon talous- ja sosiaalikomitean lausunnon (4), sekä katsoo, että asetuksen (ETY) N:o 1308/70 4 artiklassa säädetään, että yhteisössä tuotetun pääasiassa kuidun tuotantoon tarkoitetun pellavan sekä hampun tuen määrät on vahvistettava vuosittain, mainitun asetuksen 4 artiklan 2 kohdan nojalla tuen määrä vahvistetaan kylvetylle ja korjatulle pinta-alalle hehtaarikohtaisesti siten, että turvataan tasapaino yhteisössä tarvittavan tuotantomäärän ja tuotannon myyntimahdollisuuksien välillä; tuen määrää vahvistettaessa on otettava myös huomioon pellavan ja hampun kuitujen ja siementen maailmanmarkkinahinta, viime vuosien aikana kuitupellavan hinta pellavamarkkinoilla on vaihdellut erittäin paljon ja pellavan viljelyalat yhteisössä ovat lisääntyneet huomattavasti; ottaen huomioon pellavakuidun käytön edistämistä koskevien yhteisön toimenpiteiden rahoittamiseen tarkoitetun tuen osan ehdotettu vähentäminen tukea on vähennettävä vastaavasti, hampun viljelyalat ovat lisääntymässä; tämän seurauksena tuen määrää on mukautettava budjettimenojen vaikutusten tasaamiseksi, asetuksen (ETY) N:o 1308/70 2 artiklan 3 kohdassa säädetään, että pellavakuidun käyttöä edistävien yhteisön toimenpiteiden rahoittamiseen tarkoitettu tuen osa vahvistetaan samaan aikaan kuin kyseistä markkinointivuotta koskeva tuki mainitussa kohdassa tarkoitettuja perusteita noudattaen; tuen määrä on vahvistettava ottaen huomioon pellavamarkkinoiden tilanteen kehitys, pellavalle tarkoitetun tuen määrä sekä esitettävien toimenpiteiden kustannukset, myös jo ennalta saatu rahoitus on otettava huomioon, ja edellä tarkoitettujen perusteiden soveltamisesta seuraa, että tuen määrä ja pellavakuidun käyttöä edistävien toimenpiteiden rahoittamiseen tarkoitettu tuen osa vahvistetaan jäljempänä osoitetulle tasolle, ON ANTANUT TÄMÄN ASETUKSEN: 1 artikla Markkinointivuodeksi 1997/1998 asetuksen (ETY) N:o 1308/70 4 artiklassa tarkoitetun tuen määrät vahvistetaan: a) pellavan osalta 815,86 ecuksi hehtaarilta; b) hampun osalta 716,63 ecuksi hehtaarilta. 2 artikla Markkinointivuodeksi 1997/1998 asetuksen (ETY) N:o 1308/70 2 artiklassa tarkoitettujen pellavakuidun käyttöä edistävien toimenpiteiden rahoittamiseksi pellavan tuesta pidätettävä määrä vahvistetaan 0,0 ecuksi hehtaarilta. 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä elokuuta 1997 alkaen. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä heinäkuuta 1997. Neuvoston puolesta F. BODEN Puheenjohtaja (1) EYVL N:o L 146, 4.7.1970, s. 1, asetus sellaisena kuin se on viimeksi muutettuna asetuksella (EY) N:o 3290/94 (EYVL N:o L 349, 31.12.1994, s. 105). (2) EYVL N:o C 101, 27.3.1997, s. 10 (3) EYVL N:o C 200, 30.6.1997 (4) Lausunto on annettu 29.5.1997 (sitä ei ole vielä julkaistu virallisessa lehdessä).